wannaphong/clean_thaiwikipedia huggingface dataset:
# วัดร่มโพธิ์ทอง (จังหวัดสุพรรณบุรี)
วัดร่มโพธิ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีสำราญ อำเภอสองพี่น้อง จังหวัดสุพรรณบุรี ที่ดินตั้งวัดมีเนื้อที่ 24 ไร่ 2 งาน 28 ตารางวา มีที่ธรณีสงฆ์ จำนวน 1 แปลง เนื้อที่ 10 ไร่ 2 งาน 33 ตารางวา 

วัดร่มโพธิ์ทองตั้งวัดเมื่อ พ.ศ. 2484 เดิมชื่อ วัดหนองโพธิ์ ต่อมาเปลี่ยนชื่อมาเป็น "วัดร่มโพธิ์ทอง" ตั้งแต่ พ.ศ. 2500 และได้รับพระราชทานวิสุงคามสีมาเมื่อ พ.ศ. 2500 เขตวิสุงคามสีมา กว้าง 40 เมตร ยาว 80 เมตร

อาคารเสนาสนะที่สำคัญ ได้แก่ อุโบสถกว้าง 8.59 เมตร ยาว 24.59 เมตร สร้างเมื่อ พ.ศ. 2531 เป็นอาคารคอนกรีตเสริมเหล็ก ภายในมีจิตรกรรมฝาผนัง กุฏิสงฆ์ จำนวน 8 หลัง เป็นอาคารไม้ 1 หลัง และตึก 7 หลัง วิหาร กว้าง 12 เมตร ยาว 14.50 เมตร เป็นอาคารคอนกรีตเสริมเหล็กสร้างเมื่อ พ.ศ. 2542 ศาลาการเปรียญ กว้าง 20 เมตร ยาว 36 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก 

ปูชนียวัตถุที่สำคัญ ได้แแก่ พระประธานประจำอุโบสถ สร้างเมื่อ พ.ศ. 2531 พระประธานประจำศาลาการเปรียญ สร้างเมื่อ พ.ศ. 2537 และพระพุทธชินราชจำลอง สร้างเมื่อ พ.ศ. 2542 ประดิษฐานอยู่ในวิหาร 

รายนามเจ้าอาวาส
 พระผิว มนาโป 
 พระแคล้ว ชิตวํโส 
 พระครูพิพัฒน์สุวรรณสุนทร (สุนทร)
# ตำบลซูแซเนกอร์บี
ซูแซเนกอร์บี  เป็นตำบลในอำเภอซูแซน เทศมณฑลอีเซ จังหวัดฆูเซสถาน ประเทศอิหร่าน แบ่งออกเป็น 79 หมู่บ้าน จากสำมะโน พ.ศ. 2549 ตำบลนี้มีประชากร 11,022 คนใน 1,906 ครัวเรือน
# ครูว์ดรากอน เอนดิวแรนซ์
ครูว์ดรากอน เอนดิวแรนซ์ (ดรากอน C210)  เป็นยานอวกาศหนึ่งในตระกูลครูว์ดรากอนซึ่งผลิตโดยสเปซเอ็กซ์ ถูกสร้างขึ้นและดำเนินงานภายใต้คอมเมอร์เชียลครูว์โปรแกรมของนาซา ยานเอนดิวแรนซ์ถูกปล่อยครั้งแรกเมื่อวันที่ 11 พฤศจิกายน 2021 พร้อมคณะลูกเรือไปยังสถานีอวกาศนานาชาติ ซึ่งเป็นส่วนหนึ่งของภารกิจสเปซเอ็กซ์ ครูว์-3 และได้กลายเป็นส่วนหนึ่งของคณะลูกเรือถาวรของสถานีอวกาศนานาชาติชุดที่ 66 (เอ็กซ์เพดิชัน 66)

 ประวัติ 
ยานดรากอน C210 ถูกตั้งชื่อเมื่อวันที่ 7 ตุลาคม 2021 ว่า แอนดิวแรนซ์ Endurance หมายถึง ความอดทน นักบินอวกาศราชา ชารี กล่าวว่าชื่อนี้ถูกตั้งขึ้นเพื่อยกย่องทีมงานสเปซเอ็กซ์และนาซาที่ได้สร้างยานอวกาศขึ้นมาและฝึกนักบินอวกาศที่จะบินไปกับยาน ทีมงานเหล่านั้นอดทนผ่านเหตุการณ์โรคระบาด ชื่อนี้ยังตั้งเพื่อเป็นเกียรติแก่เรือสามเสากระโดง Endurance ที่ล่องโดยเออร์เนส แชคเคลตัน ไปยังทวีปแอนตาร์กติกาในการสำรวจทรานซ์แอตแลนติกของจักรวรรดิอังกฤษเมื่อปี 1915 แต่ได้ติดน้ำแข็งและจมลงก่อนที่จะไปถึงแอนตาร์กติกา

ยานเอนดิวแรนซ์ถูกปล่อยครั้งแรกเมื่อวันที่ 11 พฤศจิกายน 2021 (UTC) โดยติดไปกับจรวดฟัลคอน 9 บล็อก 5 ณ แท่นปล่อยจรวด LC-39A ในศูนย์อวกาศเคนเนดี รัฐฟลอริดา ภายในยานมีนักบินอวกาศ 4 คนได้แก่ ราชา ชารี, ทอมัส มาร์ชเบิร์น, เคย์ลา แบร์รอนจากนาซา และมัททีอัส เมาเรอร์จากองค์การอวกาศยุโรปเดินทางไปยังสถานีอวกาศนานาชาติเพื่อปฏิบัติภารกิจเป็นเวลา 6 เดือน

 เที่ยวบิน 
 ภารกิจ ตรา วันปล่อย วันลงจอด ลูกเรือ ระยะเวลา รายละเอียด ผล ครูว์-3 75px 11 พฤศจิกายน 2021, 02:03:31 UTC 6 พฤษภาคม 2022, 04:43 UTC   เป็นภารกิจระยะยาว ลูกเรือเป็นสมาชิกของคณะลูกเรือเอ็กซ์เพดิชัน 66/67 ของสถานีอวกาศนานาชาติ  ครูว์-5 75px 5 ตุลาคม 2022, 16:00:57 UTC 12 มีนาคม 2023, 02:02 UTC    เป็นภารกิจระยะยาว ลูกเรือเป็นสมาชิกของคณะลูกเรือเอ็กซ์เพดิชัน 68 ของสถานีอวกาศนานาชาติ  ครูว์-7 75px 26 สิงหาคม 2023, 07:27 UTC 12 มีนาคม 2024, 09:47 UTC   เป็นภารกิจระยะยาว ลูกเรือเป็นสมาชิกของคณะลูกเรือเอ็กซ์เพดิชัน 69 ของสถานีอวกาศนานาชาติ 

 ภาพ
# โกยัมปุตตูร
โกยัมปุตตูร (,), คออิมบาทอร์  หรือ โกไว (,) เป็นนครหนึ่งในรัฐทมิฬนาฑู ตั้งอยู่ริมฝั่งแม่น้ำโนยยาล ล้อมรอบด้วยเทือกเขาฆาฏตะวันตก โกยัมปุตตูรเป็นเมืองใหญ่สุดอันดับสองของรัฐทมิฬนาฑู รองจากเจนไน และใหญ่ที่สุดอันดับที่ 16 ในอินเดีย นครอยู่ภายใต้การบริหารขององค์การบริหารเทศบาลโกยัมปุตตูร และเป็นที่ตั้งสำนักงานอำเภอโกยัมปุตตูร เมืองโกยัมปุตตูรเป็นศูนย์กลางทางอุตสาหกรรมที่ใหญ่ที่สุดแห่งหนึ่งของอินเดียใต้จนได้รับการขนานนามว่าเป็น "แมนเชสเตอร์อินเดียใต้" รวมถึงเป็นเมืองอันดับเจ็ดของประเทศตามดัชนีความง่ายในการอยู่อาศัย ปี 2020 (Ease of Living index 2020)
# ตำบลซูแซเนแชร์ฆี
ซูแซเนแชร์ฆี  เป็นตำบลในอำเภอซูแซน เทศมณฑลอีเซ จังหวัดฆูเซสถาน ประเทศอิหร่าน แบ่งออกเป็น 29 หมู่บ้าน จากสำมะโน พ.ศ. 2549 ตำบลนี้มีประชากร 5,517 คนใน 965 ครัวเรือน
# อัตเลติโกเดมาดริดในฤดูกาล 2021–22
ฤดูกาล 2021–22 เป็นฤดูกาลที่ 115 ของ อัตเลติโกเดมาดริด และเป็นฤดูกาลที่ 20 ติดต่อกันใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์ และ ยูฟ่าแชมเปียนส์ลีก.

ผู้เล่น
ผู้เล่นชุดแรก

 

ทีมสำรอง

ปล่อยยืมตัว

การแข่งขัน
ภาพรวม

ลาลิกา

ตารางคะแนน

ผลงานโดยรวม

ผลงานในแต่ละนัด

แมตช์
โปรแกรมการแข่งขันลีกจะประกาศไว้เมื่อวันที่ 30 มิถุนายน ค.ศ. 2021.

โกปาเดลเรย์

ซูเปร์โกปาเดเอสปัญญา

ยูฟ่าแชมเปียนส์ลีก

รอบแบ่งกลุ่ม

การจับสลากรอบแบ่งกลุ่มจะจัดขึ้นในวันที่ 26 สิงหาคม ค.ศ. 2021.

รอบแพ้คัดออก

รอบ 16 ทีมสุดท้าย
การจับสลากสำหรับรอบ 16 ทีมสุดท้ายจะจัดขึ้นในวันที่ 13 ธันวาคม ค.ศ. 2021.

รอบก่อนรองชนะเลิศ
การจับสลากสำหรับรอบก่อนรองชนะเลิศจะจัดขึ้นในวันที่ 18 มีนาคม ค.ศ. 2022.

สถิติ
ผู้ทำประตู

ผู้เล่นลาลิกาโกปาเดลเรย์ซูเปร์โกปาเดเอสปัญญาแชมเปียนส์ลีกทั้งหมด19FWลุยส์ ซัวเรซ111011310FWอังเฆล กอร์เรอา120011337FWฌูเวา แฟลิกส์81011048FWอ็องตวน กรีแยซมาน31048519FWมาเทอุส คุนญา61007621MFยานิก การ์รัสโก6000675MFโรดริโก เด เปาล์3001411MFตอมา เลอมาร์4000412DFเรนัง ลูดี210141018DFเฟลีปี2000222DFมาริโอ เอร์โมโซ20002122DFโฆเซ ฆิเมเนซ100014MFเจฟเฟรย์ คงด็อกเบีย100016MFโกเก1000124DFชีเม เวอร์ซาลย์กอ10001เข้าประตูตัวเอง20103ทั้งหมด6551980

หมายเหตุ
# นายกรัฐมนตรีเกาหลี
นายกรัฐมนตรีเกาหลี อาจหมายถึง

 นายกรัฐมนตรีจักรวรรดิเกาหลี
 นายกรัฐมนตรีเกาหลีใต้
 นายกรัฐมนตรีเกาหลีเหนือ
# ประธานาธิบดีเกาหลี
ประธานาธิบดีเกาหลี  สามารถหมายถึง
 ประธานาธิบดีสาธารณรัฐเกาหลี
 ประธานาธิบดีสาธารณรัฐประชาธิปไตยประชาชนเกาหลี
# เจ้าหญิงมารีอา ลูอีเซอ แห่งฮันโนเฟอร์
เจ้าหญิงมารีอา ลูอีเซอ แห่งฮันโนเฟอร์  ประสูติเมื่อวันที่ 11 ตุลาคม ค.ศ. 1879 เป็นพระธิดาพระองค์ใหญ่ใน เจ้าชายแอ็นสท์ เอากุสท์ มกุฎราชกุมารแห่งฮันโนเฟอร์ และ เจ้าหญิงไธราแห่งเดนมาร์ก (พ.ศ. 2396-2476) เป็นพระราชนัดดาใน พระเจ้าจอร์จที่ 5 แห่งฮันโนเฟอร์ ทางพระบิดา และเป็นพระราชนัดดาใน พระเจ้าคริสเตียนที่ 9 แห่งเดนมาร์ก เป็นพระภาคิไนยใน สมเด็จพระเจ้าเฟรเดอริกที่ 8 แห่งเดนมาร์ก สมเด็จพระราชินีอเล็กซานดราแห่งสหราชอาณาจักร และ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) พระญาติชั้นที่ 1 ใน พระเจ้าคริสเตียนที่ 10 แห่งเดนมาร์ก สมเด็จพระราชาธิบดีโฮกุนที่ 7 แห่งนอร์เวย์ สมเด็จพระเจ้าจอร์จที่ 5 แห่งสหราชอาณาจักร และ จักรพรรดินิโคลัสที่ 2 แห่งรัสเซีย ผ่านทางพระมารดา
154px|thumb|left|พระรูปครอบครัวในเจ้าชายมัคซีมีลีอานแห่งบาเดิน ฉายพร้อมด้วย พระชายา เจ้าหญิงมารีอา ลูอีเซอ แห่งฮันโนเฟอร์ และพระบุตร คือ เจ้าหญิงมารี อเล็กซานดราแห่งบาเดิน และ เบอร์โธล์ด มาเกรฟแห่งบาเดิน
เจ้าหญิงมารีอา ลูอีเซอ แห่งฮันโนเฟอร์ ทรงเสกสมรสกับ เจ้าชายมัคซีมีลีอานแห่งบาเดิน เมื่อวันที่ 10 กรกฎาคม ค.ศ. 1900 รับพระราชทานพระอิสริยยศ มาเกรวีนแห่งบาเดิน พระชายา มีพระบุตรดังนี้
เจ้าหญิงมารี อเล็กซานดราแห่งบาเดิน ดำรงพระอิสริยยศ มกุฎราชกุมารีแห่งฟินแลนด์ พระวรชายา ก่อนทิวงคต
เบอร์โธล์ด มาเกรฟแห่งบาเดิน เป็นพระอัยกา (ปู่) ใน แบร์นฮาร์ท มาร์คกราฟแห่งบาเดิน พระองค์ปัจจุบัน 

เจ้าหญิงมารีอา ลูอีเซอ แห่งฮันโนเฟอร์ เป็นพระเชษฐภคินีพระองค์ใหญ่ใน เออร์เนสต์ ออกุสตุส ดยุกแห่งบรันสวิก พระบิดาใน สมเด็จพระราชินีฟรีแดรีกีแห่งกรีซ ผู้เป็นพระราชชนนีใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน
# เทศมณฑลอีเซ
อีเซ  เป็นเทศมณฑลในจังหวัดฆูเซสถาน ประเทศอิหร่าน โดยมีอีเซเป็นเมืองหลัก จากสำมะโน พ.ศ. 2549 เทศมณฑลนี้มีประชากร 193,510 คนใน 36,123 ครัวเรือน เทศมณฑลนี้แบ่งออกเป็น 3 อำเภอคืออำเภอกลาง, อำเภอซูแซน และอำเภอเดฮ์เดซ และมีเมืองเพียง 2 เมืองคืออีเซและเดฮ์เดซ
# กิตาบุชชิฟาอ์
กิตาบุชชิฟาอ์  เป็นสารานุกรมวิทยาศาสตร์และปรัชญาที่เขียนโดยอิบน์ ซีนา (แอวิเซนนา) จากเปอร์เซียสมัยกลาง ใกล้กับบูฆอรอที่มาวะรออันนะฮร์ เขาน่าจะเริ่มเรียบเรียงหนังสือใน ค.ศ. 1014 แล้วทำเสร็จช่วง ค.ศ. 1020 และตีพิมพ์ใน ค.ศ. 1027Goodman, Lenn Evan. 2003. Islamic Humanism. Oxford University Press. . p. 155.

หนังสือนี้แบ่งออกเป็น 4 ส่วนคือตรรกศาสตร์, วิทยาศาสตร์ธรรมชาติ, คณิตศาสตร์ (จตุรศิลปศาสตร์ของเลขคณิต, เรขาคณิต, ดาราศาสตร์ และดนตรี) และอภิปรัชญาGoodman, Lenn Evan. 1992. Avicenna. Routledge. . p. 31. โดยมีอิทธิพลของนักปรัชญากรีกเช่นแอริสตอเติล นักคิดชาวกรีกอย่างทอเลมี และนักวิทยาศาสตร์และนักปรัชญาชาวเปอร์เซีย/มุสลิมยุคแรกอย่างอัลคินดี, อัลฟารอบี และอัลบีรูนี

ดูเพิ่ม
 อิบน์ ซีนา
 อัลกอนูนฟีอัฏฏิบบ์
 ยุคทองของอิสลาม
# กอลเอเยแอบบอซอบอด (เทศมณฑลโฆนดอบ)
กอลเอเยแอบบอซอบอด  เป็นหมู่บ้านในตำบลแซงเซฟีด อำเภอแกเรชอย เทศมณฑลโฆนดอบ จังหวัดแมร์แคซี ประเทศอิหร่าน จากสำมะโน พ.ศ. 2549 หมู่บ้านนี้มีประชากร 274 คนใน 57 ครัวเรือน
# โกนจุก
พิธีการไว้จุกและโกนจุก เป็นประเพณีโบราณที่ปรากฏในกัมพูชา ไทย ลาว และพม่า ที่เริ่มต้นจากการไว้จุกจนกระทั่งถึงพิธีโกนจุก มีทั้งพิธีหลวงซึ่งเรียกว่า พระราชพิธีโสกันต์ และพิธีราษฎร์ ซึ่งพิธีหลวงสิ้นสุดในสมัยพระบาทสมเด็จพระปกเกล้าเจ้าอยู่หัวในพระราชพิธีโสกันต์พระองค์เจ้าอินทุรัตนาเมื่อ พ.ศ. 2474 นับเป็นองค์สุดท้ายของประเทศไทย ปัจจุบันมีประเพณีราษฎร์ในประเทศไทยที่เทวสถานโบสถ์พราหมณ์ กรุงเทพมหานคร อันเป็นพิธีหลังเสร็จพิธีตรียัมปวาย ยังมีพิธีโกนจุกเพื่อสิริมงคลเช่นที่วัดพิกุลทอง จังหวัดนนทบุรี พิธีกรรมโกนจุกเรียกเป็นภาษาเขมรว่า กอร์เซาะกำป็อด

โดยเมื่อเด็กอายุครบ 1 เดือนจะมี พิธีโกนผมไฟ ทำขึ้นเพื่อให้เกิดความมั่นใจว่าทารกนั้นได้รอดพ้นจากอันตรายแล้วจึงรับเข้าเป็นสมาชิกในตระกูล ด้วยเหตุนี้จึงมี การทำขวัญเดือนและโกนผมไฟ โดยจะโกนผมเด็กทั้งศีรษะ และต่อไปเด็กก็จะไว้จุก และต้องคอยโกนส่วนอื่นของศีรษะให้เกลี้ยง ส่วนที่เป็นจุกอยู่กลางศีรษะก็จะเกล้าและปักปิ่นและถอนไรจุกโดยรอบ พิธีโกนจุกจะทำในวัยเด็กก่อนวัยรุ่น สืบเนื่องจากพระอิศวรโกนพระเกศาพระพิฆเนศวร พระโอรส เมื่อชันษา 11 ปี บนยอดเขาพนมไกรลาส ดังนั้นในพิธีหลวงจะมีปะรำพิธีที่ทำพิธีประพรมน้ำพระพุทธมนต์ สำหรับเจ้านายในพิธีโสกันต์จึงสร้างบนยอดเขาจำลอง สมมติว่าเป็นพนมไกรลาส

พิธี
พิธีโกนจุกของเด็กไทยในสมัยโบราณส่วนใหญ่นิยมไว้จุกกัน สำหรับเด็กผู้หญิงจะโกนจุกเมื่ออายุประมาณ 11 ปี เด็กผู้ชายเมื่ออายุประมาณ 13–15 ปี พิธีมงคลโกนจุกมักจัดกัน 2 วัน แล้วนิมนต์พระสงฆ์เพื่อมาสวดมนต์เย็นในวันสุกดิบและฉันเช้าในวันงาน อุปกรณ์ที่ใช้ได้แก่ โต๊ะหมู่บูชาพร้อมเครื่องสักการะ โต๊ะสำหรับวางพานมงคล พานใส่ใบบัว มีดโกนและกรรไกร พานล้างหน้าและพานรองเกี้ยว สายสิญจน์ ด้ายผูกข้อมือ แป้งเจิม แหวนนพเก้า ใบมะตูม ชุดถวายของพระ ไทยธรรม ภัตตาหาร เครื่องดื่มถวายพระและเลี้ยงแขกในงาน

เวลาเย็นในวันสุกดิบ พระสงฆ์เจริญพระพุทธมนต์โดยเจ้าภาพนำเด็กไปไว้ที่บ้านญาติ โกนผมรอบจุกของเด็กแล้วแห่มาจนถึงบ้านของตนเอง เข้ามานั่งสวดมนต์โดยสวมมงคลลงยังผมจุกของเด็กแล้วเอาสายสิญจน์ มาคล้องศีรษะเด็ก จากนั้นหมอทำขวัญทำพิธีสู่ขวัญเด็ก หลังเสร็จพิธีพิณพาทย์ประโคม ลั่นฆ้องและโห่ร้องเอาชัย จากนั้นให้เด็กเปลี่ยนชุดแต่งกายเป็นธรรมดา เป็นอันเสร็จพิธีวันแรก ในช่วงกลางคืนอาจมีมหรสพสมโภช และกินเลี้ยงฉลองกัน

เช้าวันที่สองมีการเลี้ยงพระ เด็กนุ่งขาวห่มขาว แบ่งผมจุกเด็กออกเป็น 3 ปอย นำสายสิญจน์ผูกปลายผมกับแหวนนพเก้าและใบมะตูมทั้งสามปอย ปอยละ 1 วง เอาใบเงินใบทองแซมไว้ที่ผม และเอาหญ้าแพรกขมวดเป็นแหวนหัวพิรอดสวมครอบจุกไว้ จากนั้นนำเด็กออกจากพิธี ชาวบ้านที่มาร่วมงานร่วมกันทำบุญตักบาตร นำอาหารถวายพระ เมื่อพระฉันเสร็จและได้เวลาฤกษ์ก็ลั่นฆ้องชัย เจ้าภาพของเด็กเชิญประธานมาตัดจุก พราหมณ์ส่งสังข์ให้รดน้ำศีรษะเด็กและส่งกรรไกรตัดผมออกจุกหนึ่ง แล้วเอา มีดเงิน ทอง นาก โกนเล่มละ 3 ที พอเป็นพิธี แล้วเชิญแขกตัดอีก 2 ปอย จากนั้นมอบให้ช่างโกนผมจนเสร็จ นำเด็กไปยังที่นั่งเบญจารดน้ำ แขกจะทะยอยมาให้พรเด็ก เสร็จแล้วทัดใบมะตูมที่หูขวา จากนั้นนำเด็กไปเปลี่ยนชุดให้ทันก่อนพระฉันเพลเสร็จ เด็กถวายเครื่องไทยธรรมแด่พระสงฆ์ เป็นอันจบพิธี ส่วนผมที่โกนจะนำไปใส่กระทงลอยน้ำอธิษฐานขอความก้าวหน้า
# อิฏานคร
อิฏานคร  เป็นเมืองหลวงและเมืองใหญ่สุดของรัฐอรุณาจัลประเทศ ในประเทศอินเดีย มีประชากรราวหกหมื่นคน

ภูมิอากาศ
# กาซูมาร์ตซู
กาซูมาร์ตซู ((แปลตรงตัวว่า 'ชีสเน่า') หรือชื่ออื่น กาซูมาร์ซู , กาซูโมดเด , กาซูกุนดีดู  และ กาซูฟราซีกู  เป็นชีสซาร์ดิญญาผลิตจากนมแกะ ซึ่งภายในมีส่วนประกอบของหนอนแมลงวัน ส่วน กัสจูเมร์ซู  ซึ่งมีลักษณะคล้ายกัน มีผลิตเช่นกันในแถบกอร์ซีกาใต้ เช่น ที่ซาร์เตเน

กาซูมาร์ตซูเป็นการต่อยอดมาจากเปอกอรีโน โดยข้ามเกินการหมักไปเป็นการย่อยสลาย ซึ่งเกิดจากการย่อยอาหารของตัวอ่อนแมลงวันชีสในแฟมิลี Piophilidae ในการผลิตชีส ตัวอ่อนหนอนแมลงวันจะถูกผสมเข้าในชีส เพื่อให้เกิดการหมักและการสลายไขในระดับที่มากกว่าการทำชีสทั่วไป เนื้อสัมผัสของชีสมีความนุ่ม และมีของเหลว (เรียกว่า  แปลว่า "น้ำตา") ไหลหยดออกมา ตัวอ่อนหนอนแมลงวันเหล่านี้มีลักษณะตัวขาวโปร่งแสง ขนาดความยาวประมาณ 8 มิลลิเมตร

 การรับประทาน 
ผู้เชี่ยวชาญด้านการกินของชาวซาร์ดิญญาเชื่อว่าชีสจะไม่ปลอดภัยต่อการบริโภคถ้าหนอนแมลงวันในชีสตาย ฉะนั้นจึงมีการบริโภคชีสในสถานะที่ยังคงมีหนอนแมลงวันตัวเป็น ๆ อยู่เท่านั้น ส่วนในกรณีที่นำไปแช่ตู้เย็นทำให้หนอนแมลงวันตายก็เป็นที่อนุโลมให้บริโภคได้ เมื่อการหมักชีสนานพอจะสามารถตัดเป็นแผ่น ๆ เพื่อทานบนขนมปังแบบซาร์ดิญญา  ปาเนการาเซา และเสิร์ฟคู่ไวน์แดงที่มีฤทธิ์แรง เช่น กันโนเนา Under the "Botflies and other insects" section. ชาวซาร์ดิญญาเชื่อกันว่ากาซูมาร์ตซูเป็นยากระตุ้นความกำหนัด ซึ่งมาจากการสังเกตพบว่าตัวอ่อนหนอนแมลงวันในชีสสามารถดีดตัวขึ้นไปได้สูงถึง 15 เซนติเมตรในอากาศหากถูกรบกวน ในการกินกาซูมาร์ซูในรูปแซนด์วิช (ประกบด้วยขนมปัง) จึงต้องใช้มือบีบกดกันไม่ให้หนอนเหล่านี้ดีดตัวออกมา ส่วนผู้ที่เลือกไม่ทานหนอนแมลงวันสามารถนำชีสไปใส่ในถุงกระดาษปิดสนิท หนอนแมลงวันในนั้นจะดิ้นขาดอากาศเป็นเสียง "แปะ แปะ" และเมื่อเสียงนี้เงียบลงก็หมายความว่าชีสสามารถกินได้เพราะหนอนแมลงวันตายหมดแล้ว

 ข้อกังวลเรื่องสุขภาพ 
นักวิทยาศาสตร์อาหารบางส่วนระบุว่าหนอนแมลงวันสามารถทนทานกรดในกระเพาะอาหารและอาศัยอยู่ในลำไส้ต่อไปได้ นำไปสู่สภาวะที่เรียกว่าซูโดมัยเอียซิส (pseudomyiasis) ซึ่งเคยมีรายงานกรณีผู้ป่วยด้วยภาวะดังกล่าวจากหนอน P. casei แล้ว

ชีสกาซูมาร์ตซูเป็นสิ่งผิดกฎหมายและหากฝ่าฝืนอาจถูกปรับอย่างหนักเนื่องมาจากข้อกำหนดเกี่ยวกับอาหารและความปลอดภัยของสหภาพยุโรป ชาวซาร์ดิญญาบางส่วนจึงทำการผลิตและจำหน่ายผ่านตลาดมืดแทน ซึ่งราคาขายอาจสูงถึงมากกว่าสองเท่าของชีสเปอกอรีโนที่น้ำหนักเท่ากัน ข้อมูลปี ค.ศ. 2019 ประมาณการณ์การลักลอบผลิตและจำหน่ายกาซูมาร์ตซูอยู่ที่ 100 ตัน มูลค่า 2–3 ล้านยูโร ต่อปี นอกจากนี้ชีสนี้ยังเป็นสิ่งผิดกฎหมายในสหรัฐเช่นกัน 

วิธีการผลิตชีสกาซูมาร์ตซูแบบดั้งเดิมยังคงมีปรากฏในเอกสารทางการของรัฐบาลซาร์ดิญญา 

ในปี ค.ศ. 2005 เคยมีความร่วมมือระหว่างผู้ผลิตชีสกับนักวิจัยจากมหาวิทยาลัยซัสซารีเพื่อพัฒนาการผลิตชีสที่ได้มาตรฐานความปลอดภัยอาหาร โดยหวังว่าจะสามารถจำหน่ายชีสนี้โดยถูกต้องตามกฎหมายได้
# เจ้าหญิงอเล็กซานดราแห่งฮันโนเฟอร์ (พ.ศ. 2425-2506)
เจ้าหญิงอเล็กซานดราแห่งฮันโนเฟอร์  ประสูติเมื่อวันที่ 29 กันยายน ค.ศ. 1882 เป็นพระธิดาในเจ้าชายแอ็นสท์ เอากุสท์ มกุฎราชกุมารแห่งฮันโนเฟอร์ และเจ้าหญิงไธราแห่งเดนมาร์ก (พ.ศ. 2396-2476) เป็นพระราชนัดดาใน พระเจ้าจอร์จที่ 5 แห่งฮันโนเฟอร์ ทางพระบิดา และเป็นพระราชนัดดาใน พระเจ้าคริสเตียนที่ 9 แห่งเดนมาร์ก เป็นพระภาคิไนยใน สมเด็จพระเจ้าเฟรเดอริกที่ 8 แห่งเดนมาร์ก อเล็กซานดราแห่งเดนมาร์ก และ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) พระญาติชั้นที่ 1 ใน พระเจ้าคริสเตียนที่ 10 แห่งเดนมาร์ก สมเด็จพระราชาธิบดีโฮกุนที่ 7 แห่งนอร์เวย์ สมเด็จพระเจ้าจอร์จที่ 5 แห่งสหราชอาณาจักร และ จักรพรรดินิโคลัสที่ 2 แห่งรัสเซีย ผ่านทางพระมารดา

พระองค์ทรงเสกสมรสกับ เฟรเดอริก ฟรานซิสที่ 4 แกรนด์ดยุกแห่งเมคเลินบวร์ค-ชเวรีน เมื่อวันที่ 7 มิถุนายน ค.ศ. 1904 รับพระราชทานพระอิสริยยศ แกรนด์ดัชเชสแห่งเมคเลินบวร์ค-ชเวรีน พระชายา มีพระบุตร คือ 
ฟรีดริช ฟรานซ์ แกรนด์ดยุกรัชทายาทแห่งเมคเลินบวร์ค-ชเวรีน
ดยุกคริสเตียน หลุยส์แห่งเมคเลินบวร์ค-ชเวรีน
ดัชเชสโอลกา
ดัชเชสไธรา
ดัชเชสอานาตาเซีย

ใน ค.ศ. 1913 เกิดเพลิงไหม้ที่ปราสาทชเวรินขณะที่พระสวามี พระองค์ รวมไปถึงแขกท่านอื่นๆปลอดภัย แต่กว่าที่ทั้ง 2 จะเสด็จออกมาได้จากกองเพลิง ก็ทุลักทุเล มีรายงานความเสียหายจำนวน 750,000 ดอลลาร์ ซึ่งผลงานศิลปะจำนวนนับไม่ถ้วน รวมถึงห้องสำคัญๆ ถูกทำลายอย่างสิ้นเชิง รายงานบางฉบับตำหนิคนรับใช้ที่เป็นคนวางเพลิง แต่ถึงกระนั้น ศาลได้ตัสินว่า เกิดจากไฟฟ้าลัดวงจร
# สโมสรฟุตบอลเรอัลมาดริดในฤดูกาล 2021–22
การแข่งขัน สโมสรฟุตบอลเรอัลมาดริด ฤดูกาล 2021–22 เป็นฤดูกาลที่ 118 ของสโมสร และเป็นฤดูกาลที่ 91 ของการได้อยู่บนลีกสูงสุดของฟุตบอลสเปน นอกเหนือจากนั้นในลีกภายในประเทศ เรอัลมาดริดจะมีส่วนร่วมในครั้งนี้ของฤดูกาลนี้ของ โกปาเดลเรย์, ซูเปร์โกปาเดเอสปัญญา และยูฟ่าแชมเปียนส์ลีก.

การซื้อขายนักเตะ
ย้ายเข้า
วันที่ตำแหน่งชื่อย้ายมาจากประเภท1 กรกฎาคม ค.ศ. 2021  DF   ดาวิด อาลาบา   ไบเอิร์นมิวนิก  ย้ายฟรี   DF   เฆซุส บาเยโฆ  กรานาดา หมดสัญญายืมตัว   MF   ดานิ เซบาโยส   อาร์เซนอล   MF   บราฮิม ดิอัซ   มิลาน   MF   ทะเกะฟุซะ คุโบะ  เฆตาเฟ   MF   มัตติน เออเดอโกร์   อาร์เซนอล   FW   แกเร็ท เบล   ทอตนัมฮอตสเปอร์   FW   ลูกา ยอวิช   ไอน์ทรัคท์ฟรังค์ฟวร์ท   31 สิงหาคม ค.ศ. 2021  MF   เอดัวร์โด กามาวีงกา   แรน  ย้ายเข้า  13 มกราคม ค.ศ. 2022  FW   บอร์ฆา มาโยรัล   โรมา  ยกเลิกการยืมตัว 

ย้ายออก
วันที่ตำแหน่งชื่อย้ายไปประเภท 1 กรกฎาคม ค.ศ. 2021  DF   เซร์ฆิโอ ราโมส   ปารีแซ็ง-แฌร์แม็ง  หมดสัญญา   19 กรกฎาคม ค.ศ. 2021  MF   บราฮิม ดิอัซ   มิลาน ยืมตัว   11 สิงหาคม ค.ศ. 2021  MF   ทะเกะฟุซะ คุโบะ  มายอร์กา   14 สิงหาคม ค.ศ. 2021  DF   ราฟาแอล วาราน   แมนเชสเตอร์ยูไนเต็ด ย้ายออก   20 สิงหาคม ค.ศ. 2021  MF   มัตติน เออเดอโกร์   อาร์เซนอล   28 สิงหาคม ค.ศ. 2021  DF   อัลบาโร โอดริโอโซลา   ฟีออเรนตีนา ยืมตัว   13 มกราคม ค.ศ. 2022  FW   บอร์ฆา มาโยรัล  เฆตาเฟ  

สัญญาใหม่
วันที่ตำแหน่งชื่อระยะเวลาสัญญาปีที่สิ้นสุดสัญญา 8 กรกฎาคม ค.ศ. 2021  DF   นาโช  2 ปี  2023   29 กรกฎาคม ค.ศ. 2021  DF   ดานิ การ์บาฆัล  3 ปี  2025   16 สิงหาคม ค.ศ. 2021  GK   ตีโบ กูร์ตัว  4 ปี  2026   20 สิงหาคม ค.ศ. 2021  FW   การีม แบนเซมา  2 ปี  2023   24 สิงหาคม ค.ศ. 2021  MF   เฟเดริโก บัลเบร์เด  2 ปี  2027   27 สิงหาคม ค.ศ. 2021  MF   กาเซมีรู  2 ปี  2025   8 มิถุนายน ค.ศ. 2022  MF   ลูกา มอดริช  1 ปี  2023  

ปรี-ซีซันและกระชับมิตร

การแข่งขัน
ภาพรวม

ลาลิกา

ตารางคะแนน

ผลงานในลีกโดยรวม

ผลงานในลีกในแต่ละนัด

นัด
โปรแกรมการแข่งขันฟุตบอลลีกได้ประกาศไว้เมื่อวันที่ 30 มิถุนายน ค.ศ. 2021.

โกปาเดลเรย์

มาดริดจะเข้าสู่ทัวร์นาเมนต์ในรอบ 32 ทีมสุดท้าย, ในฐานะที่พวกเขาได้สิทธิ์เข้าสำหรับ ซูเปร์โกปาเดเอสปัญญา ฤดูกาล 2021–22.

ซูเปร์โกปาเดเอสปัญญา

ยูฟ่าแชมเปียนส์ลีก

รอบแบ่งกลุ่ม

การจับสลากรอบแบ่งกลุ่มได้จัดขึ้นเมื่อวันที่ 26 สิงหาคม ค.ศ. 2021.

รอบแพ้คัดออก

รอบ 16 ทีมสุดท้าย
การจับสลากสำหรับรอบ 16 ทีมสุดท้ายได้จัดขึ้นเมื่อวันที่ 13 ธันวาคม ค.ศ. 2021.

รอบก่อนรองชนะเลิศ
การจับสลากสำหรับรอบก่อนรองชนะเลิศและรอบรองชนะเลิศได้จัดขึ้นเมื่อวันที่ 18 มีนาคม ค.ศ. 2022.

รอบรองชนะเลิศ

รอบชิงชนะเลิศ

สถิติ
สถิติการลงสนาม

† ผู้เล่นคนนั้นย้ายออกจากสโมสรกลางฤดูกาล

ประตู
อันดับผู้เล่นลาลิกาโกปาเดลเรย์แชมเปียนส์ ลีกซูเปร์โกปาทั้งหมดSoccerway1 การีม แบนเซมา270152442 วีนีซียุส ฌูนีโยร์17041223 มาร์โก อาเซนซิโอ10110124 โรดรีกู405095 ดาวิด อาลาบา20103 โทนี โครส1020 ลูกา มอดริช2001 นาโช3000 ลูกัส บัซเกซ300010 เอดัวร์โด กามาวีงกา20002 อิสโก1100 แฟร์ล็อง แมนดี2000 แอแดร์ มีลีเตา110014 แกเร็ท เบล10001 ดานิ การ์บาฆัล1000 กาเซมีรู1000 เอแดน อาซาร์0100 ลูกา ยอวิช1000 มาเรียโน1000 เฟเดริโก บัลเบร์เด0001เข้าประตูตัวเอง01102ทั้งหมด805295119

คลีนชีตส์
อันดับผู้เล่นลาลิกาโกปาเดลเรย์แชมเปียนส์ลีกซูเปร์โกปาทั้งหมด1 ตีโบ กูร์ตัว16051222 อันดรีย์ ลูนิน00000ทั้งหมด1605122

หมายเหตุ
# ขุมนรกอันบ้าคลั่ง
ขุมนรกอันบ้าคลั่ง (Deep Insanity) เป็นโปรเจกต์สื่อผสมญี่ปุ่น สร้างโดยบริษัทสแควร์เอนิกซ์ ประกอบด้วยมังงะชื่อเรื่องว่า Deep Insanity: Nirvana ที่เริ่มตีพิมพ์ในนิตยสารบิ๊กกังกังรายเดือนในเดือนมกราคม พ.ศ. 2563, เกมมือถือและเกมคอมพิวเตอร์ส่วนบุคคลชื่อเกมว่า Deep Insanity: Asylum ซึ่งวางจำหน่ายในวันที่ 14 ตุลาคม พ.ศ. 2564 และซีรีส์อนิเมะโทรทัศน์สร้างโดยสตูดิโอซิลเวอร์ลิงก์ชื่อเรื่องว่า ขุมนรกอันบ้าคลั่ง-เด็กที่หลงทาง (Deep Insanity: The Lost Child)  ออกอากาศตั้งแต่เดือนตุลาคมถึงธันวาคม พ.ศ. 2564

ตัวละคร
Deep Insanity: Asylum

ขุมนรกอันบ้าคลั่ง-เด็กที่หลงทาง
# เทศบาลตำบลบ้านนิเวศน์
เทศบาลตำบลบ้านนิเวศน์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 13 และครอบคลุมพื้นที่บางส่วนของหมู่ที่ 1–2, 14–15 ของตำบลนิเวศน์ ในอำเภอธวัชบุรี จังหวัดร้อยเอ็ด เดิมมีฐานะเป็นสุขาภิบาลบ้านนิเวศน์ที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,540 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอธวัชบุรี อยู่ห่างจากศาลากลางจังหวัดร้อยเอ็ดประมาณ 10.4 กิโลเมตร อยู่ห่างจากกรุงเทพมหานครประมาณ 512 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานร้อยเอ็ด มีพื้นที่รับผิดชอบ 2.36 ตารางกิโลเมตร หรือคิดเป็นพื้นที่ประมาณ 1,475.0 ไร่ มีลักษณะเช่นเดียวกับชุมชนเมืองอื่น ๆ คือ มีชุมชนหนาแน่นมาก บริเวณริมถนนสายหลัก และกระจายออกไปบริเวณรอบนอก
# เทศบาลตำบลนิเวศน์
เทศบาลตำบลนิเวศน์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 3–12, 16–17 และครอบคลุมพื้นที่บางส่วนของหมู่ที่ 1–2, 14–15 ของตำบลนิเวศน์ (เฉพาะนอกเขตเทศบาลตำบลบ้านนิเวศน์) ในอำเภอธวัชบุรี จังหวัดร้อยเอ็ด เดิมมีฐานะเป็นสภาตำบลนิเวศน์ใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลนิเวศน์ในวันที่ 25 ธันวาคม พ.ศ. 2539 และยกฐานะเป็นเทศบาลตำบลนิเวศน์ ในวันที่ 30 กรกฎาคม พ.ศ. 2551 ปัจจุบันในเขตเทศบาลตำบลนิเวศน์มีประชากร 6,729 คน

พื้นที่เทศบาลตำบลนิเวศน์ประกอบไปด้วย 16 หมู่บ้านในตำบลนิเวศน์ แบ่งเป็นครอบคลุมเต็มพื้นที่ 12 หมู่บ้าน ได้แก่ หมู่ที่ 3 บ้านเหล่าแถม; หมู่ที่ 4 บ้านท่าเยี่ยม; หมู่ที่ 5 และ 17 บ้านนิคม; หมู่ที่ 6 บ้านชัยคาม; หมู่ที่ 7 และ 16 บ้านประตูชัย; หมู่ที่ 8 บ้านโนนขี้ช้าง; หมู่ที่ 9 บ้านหนองบัว; หมู่ที่ 10 บ้านดอนไผ่; หมู่ที่ 11 บ้านตาเสือ; หมู่ที่ 12 บ้านหนองเดิด และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 และ 15 บ้านนิเวศน์; หมู่ที่ 2 บ้านจอมพล; หมู่ที่ 14 บ้านธวัชชัย ซึ่งบางส่วนอยู่ในพื้นที่เทศบาลตำบลบ้านนิเวศน์ มีพื้นที่รับผิดชอบ 27.82 ตารางกิโลเมตร หรือคิดเป็นพื้นที่ 17,387.5 ไร่
# พระเจ้าเกาฑิณยะชัยวรมันที่ 1
พระเจ้าเกาฑิณยะวรมันเทวะ (, ,) หรือ พระเจ้าเกาฑิณยะชัยวรมันที่ 1 หรือ พระเจ้าโกณฑัณยะ เป็นพระมหากษัตริย์แห่งอาณาจักรฟูนาน ถัดจากพระนางโสมา

 พระราชประวัติ 
พระเจ้าเกาฑิณยะชัยวรมันที่ 1 เป็นพราหมณ์ชาวอินเดียที่เดินทางมาจากแคว้นกลิงคะ ทรงเดินทางโดยเรือเข้ามาสู่ดินดอนสามเหลี่ยมปากแม่น้ำโขงในช่วงคริสต์ศตวรรษที่ 1 ต่อมาได้อภิเษกกับพระนางโสมาตามตำนานพระทอง-นางนาค เอกสารมหาบุรุษเขมร : การศึกษางานเขียนประวัติศาสตร์สมัยใหม่ของกัมพูชา, ธิบดี บัวคำศรี, จุฬาลงกรณ์มหาวิทยาลัย พ.ศ. 2564 โดยปรากฏหลักฐานในศิลาจารึกภาษาสันสกฤตกล่าวถึง พราหมณ์เกาฑิณยะผู้ได้รับหอกวิเศษจากพราหมณ์อัศวัตถามา บุตรโทรณาจารย์ ได้เดินทางมาถึงอาณาจักรของชาวเผ่านาคและได้ทำสงครามกันสุดท้ายได้เจรจาด้วยสันติโดยการอภิเษกสมรส "เที่ยวปราสาทเมืองเก่าเล่าเรื่องนาคี” ฟังเรื่องนาค…กับตำนานการเกิดรัฐในอุษาคเนย์,มติชน.2559 พราหมณ์เกาฑิณยะจึงได้รับการสถาปนาขึ้นเป็นพระเจ้าเกาฑิณยะวรมันเทวะ (កៅណ្ឌិន្យទី១) ทรงเป็นปฐมกษัตริย์ราชวงศ์วรมัน แห่งอาณาจักรฟูนาน
# เทศบาลตำบลธงธานี
เทศบาลตำบลธงธานี เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลธงธานี และครอบคลุมพื้นที่ทั้งหมดของหมู่ที่ 1–3, 13 ของตำบลบึงนคร ในอำเภอธวัชบุรี จังหวัดร้อยเอ็ด เดิมมีฐานะเป็นสุขาภิบาลธงธานีที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ต่อมาในวันที่ 15 กันยายน พ.ศ. 2547 กระทรวงมหาดไทยให้ยุบสภาตำบลธงธานี รวมกับพื้นที่เทศบาลตำบลธงธานี ประกาศกระทรวงมหาดไทย เรื่อง การยุบรวมสภาตำบลกับเทศบาลตำบล ปัจจุบันในเขตเทศบาลมีประชากร 7,774 คน

พื้นที่เทศบาลตำบลอยู่บริเวณทิศตะวันออกเฉียงเหนือของอำเภอธวัชบุรี อยู่ห่างที่ว่าการอำเภอธวัชบุรีประมาณ 16.5 กิโลเมตรอยู่ห่างจากศาลากลางจังหวัดร้อยเอ็ดประมาณ 25.6 กิโลเมตร อยู่ห่างจากกรุงเทพมหานครประมาณ 518 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานร้อยเอ็ด มีพื้นที่รับผิดชอบ 20.0 ตารางกิโลเมตร หรือคิดเป็นพื้นที่ประมาณ 12,500.0 ไร่
# ดัชนีเอช
ดัชนีเอช หรือ เอช-อินเดกซ์ (h-index) เป็นตัวชี้วัดของนักวิจัยของผลงานวิจัยที่มีการตีพิมพ์โดยอ้างถึงปริมาณผลงานและผลกระทบที่เกิดขึ้นในรูปแบบการอ้างถึง ดัชนีเอชมักถูกเทียบถึงผู้ที่ได้รับรางวัลโนเบลหรือนักวิจัยที่มีชื่อเสียงโด่งดังมักจะมีค่าดัชนีเอชที่สูงตาม 

ดัชนีเอชคำนวณจากผลงานวิจัยที่มีการอ้างอิงถึงที่มีผลกระทบต่อผู้อื่นในเชิงผลงานวิจัย และถูกนำมาใช้เทียบนักวิจัยในหน่วยงานหรือมหาวิทยาลัยเดียวกัน ดัชนีเอชได้ถูกเสนอแนะให้ใช้เป็นตัวชี้วัดผลงานวิจัยในปี 2548 โดย จอร์จ อี. เฮิร์ช นักวิจัยจากมหาวิทยาลัยแคลิฟอร์เนีย แซนดีเอโก เป็นดัชนีแทนที่การวัดปริมาณผลงานวิจัยเพียงอย่างเดียว ในบางครั้งดัชนีถูกเรียกว่าดัชนีเฮิร์ช (Hirsch Index) หรือเลขเฮิร์ช (Hirsch Number)

การคำนวณ h-index คำนวณได้จาก ค่าใดๆ ของจำนวนผลงานวิจัยมีค่าไม่ต่ำกว่าจำนวนการอ้างถึงของทุกงานวิจัยนั้นๆ

 ดัชนีเอชในประเทศไทย
ในการขอตำแหน่งศาสตราจารย์ ตามประกาศหากผู้ต้องการยื่นขอมีค่าดัชนีเอชไม่ต่ำกว่า 18 สามารถใช้ประกอบการยื่นขอได้ในกรณีพิเศษ[http://www.ratchakitcha.soc.go.th/DATA/PDF/2563/E/147/T_0020.PDF 
ประกาศ ก.พ.อ. เรื่อง หลักเกณฑ์และวิธีการพิจารณาแต่งตั้งบุคคลให้ดำรงตำแหน่ง]
# บิเบียนิ ดิอัซ อาร์โรโย
บิเบียนิ ดิอัซ อาร์โรโย (เกิดวันที่ 19 สิงหาคม ค.ศ. 1998) เป็นนางงามชาวปวยร์โตรีโก ผู้ได้รับตำแหน่งมิสแกรนด์ปวยร์โตรีโก 2021 และเป็นตัวแทนปวยร์โตรีโกในการประกวดมิสแกรนด์อินเตอร์เนชันแนล 2021 ที่ประเทศไทย โดยเธอสามารถคว้ารองอันดับ 3 มิสแกรนด์อินเตอร์เนชันแนล 2021

 การประกวด 
 มิสแกรนด์ปวยร์โตรีโก 2021 
บิเบียนิเป็นผู้ชนะในการประกวดมิสแกรนด์ปวยร์โตรีโก 2021 โดยมีการคัดเลือกตัวแทนทั้งหมด 3 คน และเป็นตัวแทนปวยร์โตรีโกในการประกวดมิสแกรนด์อินเตอร์เนชันแนล 2021 ณ ประเทศไทย

 มิสแกรนด์อินเตอร์เนชันแนล  2021  
บิเบียนิเป็นตัวแทนของปวยร์โตรีโกเข้าร่วมการประกวดมิสแกรนด์อินเตอร์เนชันแนล 2021 ที่กรุงเทพมหานคร ประเทศไทย เมื่อวันที่ 4  ธันวาคม ค.ศ. 2021 โดยเธอได้รองอันดับ 3 มิสแกรนด์อินเตอร์เนชันแนล 2021 โดยมีตัวแทนจากเวียดนามเป็นผู้ชนะเลิศ